Tyskland vil frata fremmedkrigere statsborgerskapet
Tysklands innenriksminister Thomas de Maiziere foreslår å fjerne statsborgerskapet til de med dobbelt statsborgerskap som også sloss for ekstremistgrupper i utlandet. Forslaget er del av en sikkerhetspakke som ministeren la fram torsdag. For å hindre at flyktninger blir radikalisert, mener kristendemokraten også at det er nødvendig med bedre trygdeordninger og at lærere må være mer forberedt på å håndtere traumatiserte elever. Europol: Sommerens terrorangrep ble ikke planlagt av IS Inntil for en måned siden var Tyskland skånet fra den type islamistiske angrep som Frankrike og Belgia har opplevd. Men i slutten av juli tok ekstremistgruppen IS på seg ansvar for to angrep, på et tog i Würzburg og en musikkfestival i Ansbach. I tillegg drepte en 18-åring med høyreradikale sympatier ni på et kjøpesenter i München. Det har vært mye diskusjon i Tyskland i forkant om hvorvidt leger skal fritas fra taushetsplikten slik at de kan melde fra om planlagte kriminelle handlinger. Maizière vil beholde taushetsplikten, men han vil starte en dialog med legeforeningen for å finne andre løsninger som kan redusere sikkerhetsrisikoen. Forbundskansler Angela Merkel sa i juli at hun var villig til å gjøre «alt som er menneskelig mulig» for å holde Tyskland trygt, ifølge nyhetsbyrået AP. (VG/NTB)
Det er ett av flere forslag som Tysklands innenriksminister kommer med for bedre sikkerhet i landet.